เลือกแล็ปท็อปสำหรับใช้กลางแจ้ง ปรับเปลี่ยนสภาพแวดล้อม ปรับแต่งแล็ปท็อปให้ใช้งานกลางแจ้งได้สะดวก
ถ้าเลือกได้ตั้งแต่ตอนซื้อแล็ปท็อป หรือรู้และตั้งใจจะหาซื้อแล็ปท็อปสำหรับใช้งานกลางแจ้งโดยเฉพาะตั้งแต่แรก ก็ต้องเลือกแล็ปท็อปที่มีหน้าจอแบบด้าน ถ้าเป็นหน้าจอแบบเงาหรือมันวาว ตอนใช้ในบ้านหรือที่ร้านตอนเลือกซื้อก็ดูสวยดี แต่ออกแดดเมื่อไหร่จะสะท้อนแสงแบบเอาเป็นเอาตาย ถึงสมัยนี้แล็ปท็อปแบบหน้าจอด้านจะหาซื้อได้น้อยรุ่นกว่า แต่ถ้าไม่เกี่ยงเครื่องมือสอง หรือเครื่องแบบประกอบใหม่ (refurbished) ก็ยังพอหาซื้อได้แน่นอน อย่างที่บอกไปว่าแล็ปท็อปสมัยนี้ส่วนใหญ่จะมีแต่หน้าจอมันวาว เพราะงั้นหาหน้าจอแบบด้านมาใช้ได้ยากแน่นอน แต่ถึงจะเป็นแล็ปท็อปแบบหน้าจอมันวาว แต่ละเครื่องก็ไม่เหมือนกันซะทีเดียว เพราะมีบางรุ่นที่ใช้งานกลางแจ้งได้ดีกว่ารุ่นอื่นๆ เวลาจะเลือกซื้อแล็ปท็อปที่หน้าจอมันวาว ให้มองหาคีย์เวิร์ดในคำอธิบายสินค้าหรือคำโฆษณา เช่น “Outdoor View”, “I/O”, “Indoor/Outdoor” และ “Enhanced Outdoor” ถ้าเป็นแล็ปท็อปรุ่นที่เหมาะจะใช้งานกลางแจ้ง มักมีฟีเจอร์อำนวยความสะดวกด้านนี้โดยเฉพาะ เช่น โครงหนาและแข็งแรงกว่า เผื่อทำหล่นนอกบ้านจะได้ไม่เสียหายง่าย และในคำโฆษณาหรือคำอธิบายสินค้า มักมีคำว่า “rugged” หรือ “outdoor” อยู่ด้วย แล็ปท็อปแนวนี้บางรุ่นถึงขั้นกันน้ำได้เลย ยังไงลองศึกษาเพิ่มเติมในเน็ตหรือสอบถามร้านคอมใหญ่ๆ ดู น่าจะได้คำแนะนำว่ายี่ห้อและรุ่นไหนตรงตามความต้องการของคุณ ไม่ว่าจะใต้ต้นไม้ หรือใต้ร่มชายหาดก็ตาม แบบนี้ช่วยลดแสงสะท้อน เห็นหน้าจอแล็ปท็อปชัดเจนขึ้นแน่นอน อีกข้อดีคือป้องกันไม่ให้แล็ปท็อปร้อนจัดเกินไป (โดยเฉพาะถ้าใช้สีดำ) แต่ใครชอบอาบแดด ก็นั่งกลางแจ้ง แล้วซ่อนเฉพาะแล็ปท็อปเข้าไปในร่มก็ได้ แต่อย่าลืมสวมหมวกที่มีปีกหน่อย แดดจะได้ไม่แยงตาตอนใช้คอม เลือกแว่นกันแดดที่เคลือบปรอทที่เลนส์ (polarized) จะทำให้มองเห็นถนัดชัดเจนกลางแดด แถมแว่นกันแดดยังทำให้คุณดูชิคๆ คูลๆ ขึ้นอีกหลายระดับ เวลาซื้อแว่นกันแดด ให้เลือกที่เป็นเลนส์สีอำพัน จะช่วยเพิ่ม contrast ให้รายละเอียดในหน้าจอยิ่งชัดเจน แต่ถ้ามีงบหน่อย ก็เลือกที่เคลือบเลนส์ป้องกันแสงสะท้อนทั้งด้านหน้าและด้านหลังซะเลย จะลดแสงสะท้อนได้ดียิ่งขึ้นไปอีก ถ้าใส่เสื้อขาว แน่นอนว่าจะสะท้อนแสงเข้าหน้าจอคอมเต็มๆ ลองเปลี่ยนไปใส่เสื้อสีเข้มหรือสีดำดู จะช่วยลดแสงสะท้อนได้ดีจนคุณคาดไม่ถึง วิธีแก้ปัญหาเฉพาะหน้าแบบง่ายๆ คือหาผ้าผืนใหญ่มาคลุมทั้งหัวคุณและแล็ปท็อปตอนใช้งานซะเลย ถ้าไม่มีผ้าปูที่นอนหรือผ้าเช็ดตัวจริงๆ จะใช้ผ้าอะไรก็ได้ที่ผืนใหญ่หน่อย สภาพตอนใช้งานอาจดูไม่จืดเล็กน้อย แต่อย่างน้อยก็ช่วยให้คุณทำงานหรือเล่นคอมกลางแจ้งแบบไม่รำคาญแสงสะท้อนแน่นอน แต่ยิ่งหน้าจอสว่าง ก็แปลว่ายิ่งเปลืองไฟ (หน้าจอแล็ปท็อปนี่แหละกินไฟกว่าส่วนอื่น) เพราะงั้นอาจจะต้องเสียบปลั๊กเวลาใช้งาน เพราะแบตหมดเร็วแน่นอน ต้องหาสายไฟหรือแบตเสริมไว้ใช้ด้วย  ถ้าใช้ Macbook ให้เพิ่ม brightness โดยกด F2 และปรับลด โดยกด F1  ปกติแล็ปท็อป PC จะมีปุ่มปรับ brightness ที่แถวบนของคีย์บอร์ด เป็นไอคอนรูปพระอาทิตย์กับเครื่องหมาย (+) เอาไว้เพิ่มแสง และเครื่องหมาย (-) เอาไว้ลดแสง อันนี้แล้วแต่ระบบที่ใช้ บางทีก็ต้องกด Fn ค้างไว้ แล้วค่อยกดปุ่มที่ว่า กด ⊞ Win+S เพื่อเปิดแถบค้นหา แล้วพิมพ์ “ease” ในช่อง พอ Ease of Access Center โผล่มาในผลการค้นหา ก็คลิกเพื่อดู accessibility options ได้เลย จากนั้นให้คลิก “Make computer easier to see” ใน “High Contrast” คลิก “Choose a High Contrast Theme” แล้วคลิกหนึ่งใน 4 ตัวเลือกที่มีพื้นหลังสีดำ ในเมนู Apple ให้เลือก “System Preferences” แล้วเลือก “Universal access”  คลิก tab “Seeing” แล้วเลื่อนลงไปที่ “Display” จะเห็นว่าติ๊ก “Black on White” อยู่ ให้ติ๊ก “White on Black” แทน เลื่อนแถบ “Enhance contrast” ไปทางขวา เพื่อเพิ่ม contrast หรือให้สีขาว/ดำ เข้ม/อ่อน ยิ่งตรงข้ามกัน ยิ่งค่า contrast สูง ก็ยิ่งเห็นหน้าจอชัดขึ้นเวลาใช้งานกลางแจ้ง คุณสลับไปมาระหว่างโหมด “Black on White” กับ “White on Black” ได้ทันที แค่กด Control+⌥ Option+⌘ Command+8 ที่บังแดดหรือที่ครอบแล็ปท็อปมีให้เลือกหลายยี่ห้อ ใช้สวมครอบหน้าจอแล็ปท็อปลดแสงสะท้อนได้ดีมาก  ยี่ห้อที่แนะนำก็เช่น CompuShade SunHood และ NuShield DayVue  ลองหาร้านในเน็ต หรือสอบถามที่ร้านคอมตามห้างดูก็ได้ เผื่อเขาจะแนะนำได้ถูกยี่ห้อและรุ่น บอกเลยว่าเป็นอุปกรณ์เสริมของแล็ปท็อปที่มีประโยชน์มาก แน่นอนว่าแพงกว่ากล่องธรรมดา แต่ช่วยกันแดด กันแสงสะท้อนที่รบกวนการใช้งานแล็ปท็อปกลางแจ้งได้แน่นอน ตามซูเปอร์ใหญ่ๆ หรืออิเกีย จะมีกล่องอเนกประสงค์สำหรับเก็บของต่างๆ เอาไว้ใช้กับตู้หรือชั้นวางของ ให้เลือกที่เป็นสีดำ แล้วเอามาทำที่ครอบแล็ปท็อปแบบ DIY แค่ใส่แล็ปท็อปเข้าไปด้านใน (หันหน้าจอออกนอกกล่อง หันกล่องหาตัวคุณ) แล้วใช้งานกลางแจ้งได้ตามปกติเลย หรือใครงบน้อยและพอมีเวลาหน่อย ก็ลองประดิษฐ์เองจากลังกระดาษก็ได้
เลือกแล็ปท็อปรุ่นที่เน้นใช้งานกลางแจ้งโดยเฉพาะ. เลือกแล็ปท็อปหน้าจอมันวาวที่ใช้กลางแจ้งได้ดี. เลือกแล็ปท็อปที่มีคำว่า “rugged” หรือ “outdoors”. ทำงานในร่ม. สวมแว่นกันแดด. ใส่เสื้อสีเข้มหรือสีดำ. หาผ้าเช็ดตัวหรือผ้าปูที่นอนมาคลุม. เพิ่มความสว่าง (brightness) ของหน้าจอ ใน display settings. เปิด High Contrast Mode ใน Windows. เพิ่ม contrast ของ Macbook. ซื้อที่บังแดดหรือที่ครอบแล็ปท็อปมาใช้. ทำที่ครอบแล็ปท็อปใช้เอง.
https://www.wikihow.com/Make-Laptop-Screens-Readable-Outdoors https://www.wikihow.com/Make-Laptop-Screens-Readable-Outdoors https://www.wikihow.com/Make-Laptop-Screens-Readable-Outdoors
Choosing the Right Laptop For Outdoor Use Adjusting Your Environment Adjusting Your Laptop For Best Results